
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 4-Ի N 1725-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	03-09-2026թ.

	
	N 02/2-1/23531-2026

	1․ Դիտողություններ և առաջարկություններ չկան:
	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	04-09-2026թ. 

	
	N 01/3-2/53354-2026

	«Հայաստանի Հանրապետության կառավարության 2025 թվականի դեկտեմբերի 4-ի N 1725-Ա որոշման մեջ փոփոխություններ կատարելու մասին»  Հայաստանի Հանրապետության կառավարության որոշման նախագծի վերաբերյալ հայտնում ենք, որ առաջարկություններ չունենք։
Միաժամանակ, «ՊՐՈՄԱՍ» ՍՊԸ (ՀՎՀՀ 04248523, գրանցված 18.01.2024թ.) գործում է հարկման ընդհանուր համակարգում, ըստ ներկայացրած վերջին՝ 2026թ. հուլիս ամսվա եկամտային հարկի և սոցիալական վճարի ամսական հաշվարկի ունի 230 հարկման բազա ունեցող վարձու աշխատողներ:
Տեղեկացնում ենք նաև, որ 01.09.2026թ․ դրությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություն, իսկ 31․08․2026թ․ դրությամբ մաքսային վճարների գծով պարտավորություններ առկա չեն։
	Ընդունվել է։



Ընդունվել է ի գիտություն։ 

	3․ ՀՀ արդարադատության նախարարություն
	03-09-2026թ․

	
	N /27.4.1/46869-2026

	1․ «Հայաստանի Հանրապետության կառավարության 2025 թվականի դեկտեմբերի 4-ի N 1725-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծին (այսուհետ՝ Նախագիծ) կից հիմնավորման և Հայաստանի Հանրապետության կառավարության 2025 թվականի դեկտեմբերի 4-ի N 1725-Ա որոշման միջև առկա է անհամապատասխանություն։
	Մասնավորապես, հիմնավորմամբ նշվում է, որ «ՊՐՈՄԱՍ» ՍՊԸ-ի կողմից ներմուծվող հումքը նախատեսվում է օգտագործել դեղորայքի արտադրության համար։ Մինչդեռ N 1725-Ա որոշմամբ սահմանված տվյալներից բխում է, որ ընկերության կողմից ներմուծվող հումքը նախատեսվում է օգտագործել ներքնակների, անկողնային պարագաների և կահույքի արտադրության համար։
	Նշված հակասությունը էական է, քանի որ ներմուծվող հումքի նախատեսվող օգտագործման նպատակը անմիջականորեն կապված է այն ներդրումային ծրագրի բովանդակության հետ, որի շրջանակներում ընկերությանը տրամադրվել է ներմուծման մաքսատուրքից ազատման արտոնությունը։ Հետևաբար՝ հիմնավորումն ունի վերանայման կարիք:
	Միաժամանակ, հիմնավորման համաձայն՝ Նախագծի ընդունման անհրաժեշտությունը պայմանավորված է ընկերության շուկայի ներկայիս պահանջարկով և արտադրության ծավալների աճով, ինչի հետևանքով անհրաժեշտություն է առաջացել ավելացնել մի շարք ապրանքատեսակների քանակը և համապատասխանաբար դրանց արժեքը՝ շուրջ 209.9 մլն դրամի չափով։ Միևնույն ժամանակ, հիմնավորման մեջ նշվում է, որ ապրանքների ընդհանուր արժեքը փոփոխության արդյունքում կկազմի 927.6 մլն դրամ։
	Մինչդեռ Նախագծով Հայաստանի Հանրապետության կառավարության 2025 թվականի դեկտեմբերի 4-ի N 1725-Ա որոշման հավելվածի «ԸՆԴԱՄԵՆԸ» տողում նախատեսվում է գործող 780.740 մլն դրամ արժեքը փոխարինել 990.640 մլն դրամ արժեքով, այսինքն՝ ընդհանուր արժեքն ավելացնել 209.9 մլն դրամով։ Թեև ավելացման չափը թվաբանական առումով համապատասխանում է հիմնավորման մեջ նշված 209.9 մլն դրամին, հիմնավորման մեջ արդյունքում նշված 927.6 մլն դրամ ընդհանուր արժեքը չի համապատասխանում Նախագծով նախատեսված 990.640 մլն դրամ ընդհանուր արժեքին։ Հետևաբար, անհրաժեշտ է ճշտել և փոխկապակցել հիմնավորման մեջ ներկայացված ֆինանսական ցուցանիշները՝ դրանք համապատասխանեցնելով Նախագծով նախատեսվող փոփոխություններին։
	Հիմք ընդունելով վերոգրյալը՝ առաջարկում ենք վերանայել Նախագծին կից հիմնավորումը՝ այն ամբողջությամբ համապատասխանեցնելով Հայաստանի Հանրապետության կառավարության 2025 թվականի դեկտեմբերի 4-ի N 1725-Ա որոշմամբ սահմանված տվյալներին և Նախագծով առաջարկվող փոփոխություններին, մասնավորապես՝ ճշտելով ներմուծվող հումքի նախատեսվող օգտագործման նպատակը, ընդհանուր արժեքի վերաբերյալ տվյալները։

	Ընդունվել է։

